recursal/SuperWikiNEXT-32B huggingface dataset:
அரேனி -1 குகைக்கான நுழைவு 
**அரேனி -1 வைன் ஆலை** என்பது 6100 ஆண்டுகள் பழமையான வைன் ஆலை ஆகும், இது 2007 ஆம் ஆண்டில் ஆர்மீனியாவின் வயோட்ஸ் டிஜோர் மாகாணத்தில் உள்ள அரேனி கிராமத்தில் உள்ள அரேனி அரேனி -1 குகை வளாகத்தில் ஆர்மீனிய மற்றும் ஐரிஷ் தொல்பொருள் ஆராய்ச்சியாளர்களால் கண்டுபிடிக்கப்பட்டது. இந்த அகழ்வாய்வானது ஆர்மீனிய தேசிய அறிவியல் அகாடமியின் தொல்பொருள் மற்றும் இனவியல் நிறுவனத்தின் போரிஸ் காஸ்பரியன் மற்றும் பல்கலைக்கழக கல்லூரி கார்க் (அயர்லாந்து) ஐச் சேர்ந்த ரான் பின்ஹாசி ஆகியோரால் மேற்கொள்ளப்பட்டன. இந்த ஆய்வுக்கு கோஃபெல்லர் அறக்கட்டளை (அமெரிக்கா) மற்றும் பல்கலைக்கழக கல்லூரி கார்க் ஆகியோரால் நிதியுதவி வழங்கப்பட்டன. 2008 ஆம் ஆண்டில் கலிபோர்னியா பல்கலைக்கழகம், லாஸ் ஏஞ்சல்ஸ் (யு.சி.எல்.ஏ) கிரெனோரி அரேஷியனுடன் அரேனி திட்டத்தின் இணை இயக்குநராக இணைந்தது. அப்போதிருந்து அகழ்வாராய்ச்சிகளுக்கு யு.சி.எல்.ஏ மற்றும் தேசிய புவியியல் கழகம் நிதியுதவி அளித்துள்ளன. ஒயின் ஆலை அகழாய்வு 2010 இல் நிறைவடைந்தது.

குகையில் ஒயின் தயாரிக்கும் விதத்தில் திராட்சை ரசத்தை நொதிக்கவைக்க வரிசையாக பல மண் குடுவைகள் புதைக்கப்பட்டிருந்தன. அந்த குடுவைகளில் திராட்சையில் உள்ள டார்டாரிக் அமிலம் படிந்திருப்பதை ஆய்வாளர்கள் கண்டறிந்தனர். மேலும் 1963 ஆம் ஆண்டில் யூடியா மற்றும் சமாரியாவில் கண்டுபிடிக்கப்பட்ட ஒயின் ஆலைகளை விட இது குறைந்தது ஆயிரம் ஆண்டுகள் பழமையானது என்று நம்பப்படுகிறது.

2008 ஆம் ஆண்டில் அதே குகையில் அரேனி -1 ஷூ கண்டுபிடிக்கப்பட்டது.

கண்டுப்பிடிப்பு
---------------

அரேனி -1 குகையில் அகழ்வாராய்ச்சிகள் 2007 இல் தொடங்கி 2010 செப்டம்பர் வரை தொடர்ந்தது. ஆர்மீனிய, அமெரிக்க மற்றும் ஐரிஷ் தொல்லியல் ஆய்வாளர்ககள் பெரிய, நன்கு பாதுகாக்கப்பட்ட 2-அடி (60 சென்டிமீட்டர்) ஆழமான பெருந்தொட்டி மற்றும் 3.5 அடி (ஒரு மீட்டர்) அளவு நீண்ட களிமண்ணால் செய்யப்பட்ட அகன்ற பாத்திரம் இதை மால்விடினைக் கொண்டு மூடப்பட்டிருந்தது. இந்த கண்டுபிடிப்புகள் மட்டுமல்லாமல் திராட்சை விதைகள், அழுத்திய திராட்சைகளின் எச்சங்கள், கொடிமுந்திரி, அக்ரூட் பருப்புகள் மற்றும் வறண்ட கொடிகள் ஆகியவை கண்டுபிடிக்கப்பட்டன. பண்டைய இன்தேறல் பாண்டங்களுக்கு அடுத்தபடியாக ஏராளமான குடி கோப்பைகளும் அகழப்பட்டன. இவை இறுதி சடங்குகள் போன்ற சடங்கு நடைமுறைகளுக்காக பயன்படுத்தப்பட்டதாகக் கூறப்படுகிறது. குகையானது பின்னர் கைவிடப்பட்டுள்ளது. குளையில் புதைக்கப்பட்டிருந்த கரிமப் பொருட்கள் அங்கு பூசப்பட்டிருந்த செம்மறி சாணத்தினால் பாதுகாக்கப்பட்டது. செம்மறி சாணமானது இந்த எச்சங்களையும் புதைப் பொருட்களையும் பூஞ்சைகளிடமிருந்து காத்துள்ளது.

இந்த அணியின் முழு கண்டுபிடிப்புகளும் எதிர்காலத்தில் வெளியிடப்படும்.

குறிப்புகள்
-----------

1. 1 2  Maugh II, Thomas H. "Ancient winery found in Armenia." *Los Angeles Times*. January 11, 2011. Retrieved January 14, 2011.
2. ↑  Santini, Jean-Louis. "Scientists find 'oldest ever' winery in Armenia." *Agence France Press*. January 11, 2011. Retrieved January 14, 2011.
3. 1 2  Owen, James. "Earliest Known Winery Found in Armenian Cave." *National Geographic*. January 10, 2011. Retrieved January 14, 2011.
4. ↑  Belluck, Pam. "Cave Drops Hints to Earliest Glass of Red." *த நியூயார்க் டைம்ஸ்*. January 11, 2011. Retrieved January 16, 2011.
5. ↑  Squires, Nick. "World's earliest known winery discovered in Armenia." *The Telegraph*. January 11, 2011. Retrieved January 14, 2011.
**மிஸ் பேக்கர்** (*Miss Baker*, 1957 – நவம்பர் 29, 1984), ஐக்கிய அமெரிக்காவினால் விண்வெளிக்கு அனுப்பப்பட்டு பாதுகாப்பாக பூமிக்கு திரும்பிய முதல் இரண்டு குரங்குகளில் ஒன்று. இது அணில் குரங்கு பிரிவைச் சார்ந்தது, இதனுடன் செம்முகக் குரங்கு மிஸ் ஆப்லேயும் சென்று திரும்பியது.

மே 29, 1958ல் அதிகாலை 2.39க்கு ஜுப்பிடர் விண்கலம் மூலம் மிஸ் பேக்கர், மிஸ் ஆப்லே ஆகிய குரங்குகள் 300மைல் உயரத்திற்கு எடுத்துச் செல்லப்பட்டது.

மிஸ் பாகேர் தன்னுடைய 27வது வயதில், 1984ல் சிறுநீரகத் தோல்வியால் மரணம் அடைந்தது. ஆனால் மிஸ் ஆப்லே, விண்வெளிக்கு சென்று திரும்பிய நான்கு நாட்களுக்கு பிறகு மூச்சுத்திணறல் காரணமாக இறந்தது.

அமெரிக்காவின் விண்வெளியில் விலங்குகள் திட்டம் அனைத்தும் தோல்வியில் முடிவடைந்தது, தோல்விக்கு காரணமாக மூச்சுத்திணறல், பாராசூட் விரிவடையாமை போன்றவை ஆயிற்று, ஆனால் விலங்குகள் உரிமை ஆர்வலர்களின் அழுத்தத்தின் காரணமாக சோவியத் ஒன்றியத்தின் முயற்சிகள் ஓரளவு வெற்றியைக் கொடுத்தது.

பேக்கருக்கு முன்னதாக, சோவியத் ஒன்றியம் இரண்டு நாய்களை விண்வெளியிலிருந்து பத்திரமாக மீட்டிருந்தது, சூலை 22, 1951ல் விண்வெளி துணை சுற்றுப்பாதையில் 101 கிலோமீட்டர்கள் (331,000 அடி) உயரத்திலிருந்து முதல் பாலூட்டிகள் வெற்றிகரமாக மீட்கப்பட்டன, அதனைத் தொடர்ந்து வேறு சில நாய்களும் மீட்கப்பட்டன.

1951ல் ஐக்கிய அமெரிக்க நாடுகள் ஏரோபி ராக்கெட் மூலம் கார்மன் கோடுகளுக்கு கீழே வரை எலி மற்றும் குரங்குகளை எடுத்து சென்று தோல்வியடைந்திருந்தது.

சான்றுகள்
---------

1. 1 2 3  "Miss Baker". Find a Grave. September 14, 2011 அன்று பார்க்கப்பட்டது.
2. ↑  "Memorial Set for Miss Baker". *(Florence/Sheffield/Tuscumbia/Muscle Shoals) Times Daily*. December 2, 1984.. பார்த்த நாள்: September 14, 2011.
3. ↑  "ஆப்லே". செப்டம்பர் 13, 2015 அன்று பார்க்கப்பட்டது.
4. ↑  "V2". Astronautix. September 14, 2011 அன்று பார்க்கப்பட்டது.
5. ↑  "1959: Monkeys survive space mission". BBC News. September 14, 2011 அன்று பார்க்கப்பட்டது.
6. ↑  Asif. A. Siddiqi (2000). *Challenge to Apollo: The Soviet Union and the Space Race, 1945–1974*. NASA. பக். 95. Archived from the original on 2008-09-16.. பார்த்த நாள்: 2015-09-12.
7. ↑  "Animals in Space". NASA. October 9, 2011 அன்று பார்க்கப்பட்டது.
**மிஸ்டர் அண்ட் மிஸ்ஸிஸ் ஐயர்** (**Mr. and Mrs. Iyer**) 2002 ஆம் ஆண்டு வெளிவந்த இத்திரைப்படத்தினை பிரபல இந்தியத் திரைப்பட இயக்குனரான அபர்ணா சென் இயக்கினார்.

வகை
---

நாடகப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

**மீனாக்சி ஐயர்** (கொங்கொன சென் சர்மா) தமிழ் பிராமண குடும்பத்தைச் சேர்ந்தவராவார். மீனாக்சி தனது 9 மாத பிள்ளையுடன் பேருந்தில் நண்பரின் இல்லத்திற்குச் செல்லும் வழியில் **ராஜா சௌத்ரி** (ராகுல் போஸ்) எனும் இஸ்லாமிய இளைஞரைச் சந்திக்கின்றார். ஆரம்பத்தில் அவர் ஒரு இந்துவென நினைத்துப் பழகும் பின்னர் ஒரு இஸ்லாமியர் எனத் தெரிந்து அவரிடம் இருந்து விலகியே இருக்கவும் காணப்பட்டார். அவர்கள் பயணம் செய்யும் பேருந்து திடீரென வரும் இந்துக் கும்பலால் தடுத்து நிறுத்தப்படுகின்றது. இஸ்லாமியர்களாக உள்ள அனைவரையும் கொலை செய்யப் போவதாகக் கூறிக்கொள்ளும் அக்கும்பல் இஸ்லாமிய மதத்தவர்களை அழைக்கும் போது அங்கு தன்னுடன் இருந்த ராஜாவைக் மனிதாபிமான அடிப்படையில் காட்டிக் கொடுக்க மறுக்கின்றார் மீனாக்சி. அதே வேளை அக்கும்பல் அங்கு இஸ்லாமியர்களாக இருந்த முதியவர்களை வெளியே வலுக்கட்டாயமாக அழைத்துச் செல்கின்றது. சிறிது நேரங்களில் அருகில் இருக்கும் ஊருக்கு செல்லும் இருவரும் அங்கிருந்த விடுதியொன்றில் தங்குகின்றனர். பின்னர் அங்கு வரும் பலர் கேட்கும் போதெல்லாம் ராஜா தனது கணவர் என அவரைக் காப்பாற்றுவதற்காக கூறிக்கொள்ளும் மீனாக்சி இறுதியில் அவரை காப்பாற்றி பின்னர் புகையிரத நிலையத்திலிருந்து பிரிந்து செல்கின்றார்.

விருதுகள்
---------

**2002 லோகார்னோ சர்வதேச திரைப்பட விழா (சுவிர்சலாந்து)**

* வென்ற விருது - நெட்பாக் விருது - அபர்ணா சென்
* இரண்டாவது இடம் - யூத் ஜூரி விருது - அபர்ணா சென்
* பரிந்துரைக்கப்பட்டது- கோல்டென் லெபெர்ட் - **மிஸ்டர் அண்ட் மிஸ்ஸிஸ் ஐயர்** - அபர்ணா சென்

**2002 ஹவாய் சர்வதேச திரைப்பட விழா (அமெரிக்கா)**

* வென்ற விருது - சிறந்த திரைப்படம் - **மிஸ்டர் அண்ட் மிஸ்ஸிஸ் ஐயர்** - அபர்ணா சென்

**2003 பிலடெல்பியா திரைப்பட விழா (அமெரிக்கா)**

* வென்ற விருது - மக்கள் விருது- **சிறந்த திரைப்படம்** - **மிஸ்டர் அண்ட் மிஸ்ஸிஸ் ஐயர்** - அபர்ணா சென்

**2003 தேசிய திரைப்பட விருது (இந்தியா)**

* வென்ற விருது - கோல்டன் லோட்டஸ் விருது- **சிறந்த இயக்குனர்** - அபர்ணா சென்
* வென்ற விருது - சில்வெர் லோட்டஸ் விருது- **சிறந்த நடிகை** - கொங்கொன சென் சர்மா
* வென்ற விருது - சில்வெர் லோட்டஸ் விருது- **சிறந்த திரைக்கதை** - அபர்ணா சென்
* வென்ற விருது - நர்கிஸ் டட் விருது- **சிறந்த திரைப்படம்**- **மிஸ்டர் அண்ட் மிஸ்ஸிஸ் ஐயர்** - அபர்ணா சென், N. வெங்கடேசன்

**2003 சினிமனிலா சர்வதேச திரைப்பட விழா (பிலிப்பைன்ஸ்)**

* வென்ற விருது - **சிறந்த திரைக்கதை** - அபர்ணா சென்
உலக வரலாற்றாளர் எரோடோட்டசு வரைந்த ஐரோப்பா வரைபடத்தில் பண்டைய லிபியாவின் அமைவிடம்
பண்டைய லிபியாவின் சப்ரதா தொல்லியல் களம்
**பண்டைய லிபியா** (**Ancient Libiya**) நைல் நதி பாயும் பண்டைய எகிப்திற்கு மேற்கே, அட்லசு மலைத்தொடருக்கு கிழக்கே, மத்திய தரைக் கடலின் கிரீட் தீவிற்கு தெற்கே அமைந்த பிரதேசம் ஆகும். 

எலனியக் காலத்தில் பெர்பர் மக்களை கிரேக்கர்கள் லிபியர்கள் என்றும்,அவர்கள் வாழ்ந்த பகுதியை லிபியா என்றும் அழைத்தனர். பண்டைய லிபியர்கள் சிவி மொழி மற்றும் பெர்பெர் மொழிகளைப் பேசினர்.

வரலாறு
------

### எகிப்தை ஆண்ட லிபியாவின் மெஸ்வெஷ் மக்கள்

எகிப்தின் மூன்றாம் இடைநிலைக் காலத்தில்  எகிப்தைக் கைப்பற்றிய, பண்டைய லிபியாவின் பெர்பர் மக்களின் ஒரு பிரிவினரான மெஸ்வெஷ் மக்கள் 22-ஆம் வம்சத்தினராக கீழ் எகிப்து (வடக்கு எகிப்து) மற்றும் நடு எகிப்து பகுதிகளை ஆண்டனர். மேலும் லிபியாவின் மெஸ்வெஷ் மக்கள் 23-ஆம் வம்சத்தினராக மேல் எகிப்தை (தெற்கு எகிப்து) ஆண்டனர். பண்டைய லிபியாவின் மெஸ்வெஷ் மக்கள் எகிப்தை கிமு 943 முதல் கிமு 728 முடிய 215 ஆண்டுகள் தனீஸ், ஹெராக்கிலியோபோலிஸ் மக்னா மற்றும் தீபை நகரங்களை தலைநகராகக் கொண்டு ஆண்டனர்.

மேற்கோள்கள் & அடிக்குறிப்புகள்
------------------------------

1. ↑  Oliver, Roland & Fagan, Brian M. (1975) *Africa in the Iron Age: c. 500 B.C. to A.D. 1400*. Cambridge: Cambridge University Press; p. 47

வெளி இணைப்புகள்
---------------

|  |  |
| --- | --- |
|  | Wikisource has the text of the 1911 *Encyclopædia Britannica* article ***Libya***. |

* What Happened to the Ancient Libyans?, Chasing Sources across the Sahara from Herodotus to Ibn Khaldun by Richard L. Smith.
* Bunson, Margaret. "Libya." Encyclopedia of Ancient Egypt. New York: Facts on File, Inc. 1991
* Who Lived in Africa before the Roman Conquest?
**ஒலீவியா** (Olivia Theresa Longott) 1981 பிப்ரவரி 15 அன்று பிறந்த ஒரு அமெரிக்க பாடகர். ஒலிவியா 50 சென்டின் "கேண்டி ஷாப்" மற்றும் அவரது முதல் ஆல்பம் "ஒலீவியா" பாடல்களுக்கு பங்களித்ததற்காக அவர் அறியப்படுகிறார். விஎச்1 என்ற ரியாலிட்டி தொலைக்காட்சி தொடரின் "லவ் அண்ட் ஹிப் ஹாப்: நியூ யார்க்" என்ற முதல் மூன்று பருவங்களில் (2011-2013) ஒரு வழக்கமான நடிகர் உறுப்பினராகவும் அறியப்பட்டார்.

ஆரம்ப வாழ்க்கை
--------------

ஜமேக்காவின் கிங்ஸ்டன்|கிங்ஸ்டனில் பிறந்த இவர் நியூயார்க் நகரில் பிரபலமானார், லாங்கோட் என்பது இந்தியன், கியூபன், ஐக்கிய அமெரிக்காவிலுள்ள தொல்குடி அமெரிக்கர்  மற்றும் ஜமைக்காவின் வம்சாவளி ஆகும். 
நியூ யார்க் சிட்டியிலுள்ள டிக்ஸ் ஹில்ஸில் குயின்ஸ் மற்றும் பாய்சைட் உயர்நிலைப் பள்ளியில் இசையைப் படித்தார். இளமைப் பருவத்திலேயே ஒலீவியா தனது இசை வாழ்க்கையைத் தொடங்கினார்.

தொழில்
------

### ஜே.ரெக்கார்ட்ஸ் (2000–2002)

2000 ஆம் ஆண்டில், கிளைவ் டேவிஸின் "ஜே ரெக்கார்ட்"ஸில் கையெழுத்திட்ட முதல் கலைஞர் ஆவார். 2001 ஆம் ஆண்டில் அவரது சுய-பெயரான "ஒலீவியா" என்ற முதல் ஆல்பம் வெளியிடப்பட்டது
மேலும் "பிஸௌன்ஸ்" என்ற பாடல் 15வது இடம் பெற்றது, மற்றும் ஆர் யூ கேப்பபுள்" என்ற ஆல்பம் "பில்போர்டு 200" 55 வது இடம் பெற்றது

### 2007 முதல் தற்போது வரை

2007 ஆம் ஆண்டில், ஒலீவியா மற்றும் ஜி-யூனிட் ரெக்கார்ட்ஸ் பிரிந்ததாக அறிவித்தது, எனவே அவரது இரண்டாவது ஸ்டுடியோ ஆல்பமான "பிஹிண்ட் குலோஸ்டு டோர்ஸ்" கைவிடப்பட்டது. இருப்பினும், இந்த ஆல்பம் பல வலைத்தளங்களில் தரவிறக்கம் செய்ய ஒரு கலவையாக வெளியிடப்பட்டது. 2009 இல், காங்கோ மற்றும் ஆப்பிரிக்க பாடல்களைப் போல இருந்த "சயீஸ் எலக்ட்ரிக்" என்ற பாடலில் காங்கோலிய பாடகர் ஃபால்லி இபூபா பாடியதை போலவே ஒரு அம்சத்தை ஒலிவியாவும் பாடினார். 2011 ஏப்ரல் 12, அன்று அவர் தனது முதல் மியூசிக் இசைத் தொகுப்பான "டிசம்பர்" என்பதை வெளியிட்டார், இது அவரது முதல் ஆல்பமான 2012 ஆல்பத்தில், "ஷோ த வேர்ல்ட்" என்பதற்கு முன்னர் வெளி வந்தது. பில்போர்டு ஹாட் ஹிப்-ஹாப் பாடலானது 76 வது இடத்தை பிடித்தது, இது அவரது ஜி யூனிட் அறிமுக ஒற்றைப்பாடலான "ட்விஸ்ட் இட்" விட அதிகமாக உள்ளது. டிசம்பர் 2011, அவர் தனது இரண்டாவது ஒற்றைப்பாடலான "வால் அவே" வெளியீடு மற்றும் ஒளிக் காட்சிகளின் படப்பிடிப்பினை வெளிய்ட்டார். 2013 இல், ஒலீவியாவின் பாடலான "வேர் டு ஐ கோ ஃப்ரம் கியர்" ஐ டியூன்ஸ் தரவரிசைகளில் 10 வது இடத்தில் இடம் பெற்று வெற்றி பெற்றது.

குறிப்புகள்
-----------

1. ↑  *Olivia Speaks On Why She Really Left G-Unit!*. *YouTube*. 3 November 2009.
2. ↑  Ogunnaike, Lola (October 2005). *Sole Sister*. Vibe Media Group.. பார்த்த நாள்: September 24, 2007. 
[*தொடர்பிழந்த இணைப்பு*]
3. ↑  Artist Chart History]. *Billboard*. Retrieved September 24, 2007.
4. ↑  HipHopDX (30 April 2012). "Olivia Signs With Jerry Wonda's Wonda Music Label, New Album On The Way". *HipHopDX*.
5. ↑  "New Music: Olivia f/ Sean Kingston – 'Sun Don't Shine'". *Rap-Up*.
6. ↑  "Olivia Discusses Kissing Maino, New Boyfriend And Love & Hip Hop Drama". *Necole Bitchie.com*. 2012-06-06 அன்று மூலம் பரணிடப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***ஒலீவியா***   
என்பதின் ஊடகங்கள் உள்ளன. 

* அதிகாரப்பூர்வ இணையதளம்
* ஐ.எம்.டி.பி இணையத்தளத்தில் Olivia
**ஒல்லாந்து** **கோழி** (*Holland chicken*) என்பது அமெரிக்காவிலிருந்து உருவான இரட்டைப் பயன்பாடு கொண்ட பெரியவகைக் கோழிகளின் மிகவும் அரிதான இனமாகும். பொரிக்கோழி மற்றும் *டொமினிக்சு* இவை கடினமானவை; ஆனால் பொரிக்கோழி வண்ண பாதங்களைக் கொண்டிருப்பதாலும், டொமினிக் ரோஜாச் சீப்பைக் கொண்டிருப்பதாலும் அங்கீகரிக்கப்படலாம்.

வரலாறு
------

நியூ செர்சியில் உள்ள *ரட்ஜர்ஸ்* இனப்பெருக்கம் பண்ணைகளில் இந்த இனம் உருவாக்கப்பட்டது. ஒல்லாந்திலிருந்து இறக்குமதி செய்யப்பட்ட பறவைகள் ஒயிட் லெக்கார்ன் கோழி, ரோட் தீவு சிகப்புக் கோழி, நியூ ஹாம்ப்ஷயர்சு மற்றும் லமோனாசு ஆகியவற்றைக் கொண்டு, வெள்ளை ஒல்லாந்து உருவாக்கப்பட்டது. வெள்ளை லெக்கார்ன், பொரிக்கோழி, ஆசுட்ராலார்ப்சு மற்றும் பழுப்பு லெகோர்ன்சு உள்ளிட்ட மற்றொரு கலப்பு ஆகும். இவை இரண்டும் 1949-ல் அமெரிக்கக் கோழிப்பண்ணை சங்கத்தால் ஏற்றுக்கொள்ளப்பட்டது.

பொதுவான செய்தி
--------------

* வகுப்பு: அமெரிக்க வகை
* வகைகள்: வெள்ளை மற்றும் பட்டை
* நோக்கம்: இரட்டை (முட்டை மற்றும் இறைச்சி)
* முட்டை அளவு / நிறம்: நடுத்தர / வெள்ளை
* தோல் நிறம்: மஞ்சள்
* நிலையான எடைகள்: சேவல் - 8½ பவுண்டுகள்; கோழி - 6½ பவுண்டுகள்; சேவல் - 7½ பவுண்டுகள்; இளம் கோழி- 5½ பவுண்ட்

*பண்டம் இனத்தின் பதிப்பும் உள்ளது.*

### தோராயமான எடை

|  |  |  |
| --- | --- | --- |
| சேவல் | 3.9 கிலோ | 8.75 பவுண்ட் |
| கோழி | 3 கிலோ | 6½ பவுண்ட் |
| சேவல் | 3.4 கிலோ | 7½ பவுண்ட் |
| இளம் கோழி | 2.5 கி.கி | 5½ பவுண்ட் |

மேற்கோள்கள்
-----------

1. ↑  "Holland chicken". *www.livestockconservancy.org*.

வெளி இணைப்புகள்
---------------

* FeatherSite.com ஹாலண்ட் படங்கள்
எடிசனின் சிலிண்டர் போனோகிராஃப், 1899
தோமஸ் எடிசன் தனது முதலாவது போனோகிராஃபுடன்
போனாட்டோகிராஃப்
**போனோகிராஃப்** (*phonograph*), அல்லது **கிராமபோன்** (*gramophone*) என்பது 1877 இல் ஒலியைப் பதிவு செய்யவும் கேட்கவும் தொமஸ் அல்வா எடிசன் கண்டுபிடித்த ஒரு கருவியாகும்.

வரலாறு
------

### போனாட்டோகிராஃப்

கிராமபோன் வட்டு
ஒலியை முதன் முதலில் பதிவு செய்யும் கருவியை (*phonautograph*) பிரெஞ்சுக்காரரான லியோன் ஸ்கொட் கண்டுபிடித்து மார்ச் 25, 1857 இல் காப்புரிமம் பெற்றார். இது ஒலியை ஒரு பார்க்கக்கூடிய ஊடகமாகப் பதிவு செய்யக்கூடியதாக இருந்தது. ஆனாலும் பதிவு செய்த ஒலியை மீண்டும் ஒலிக்கச் செய்ய முடியாமல் இருந்தது.

போனோகிராஃப்
-----------

பிரெஞ்சு அறிவியலாளர் சார்ல்ஸ் குரொஸ் (*Charles Cros*) என்பவர் ஏப்ரல் 18, 1877 இல் போனோகிராஃப் பற்றிய தனது விளக்கங்களைத் தந்தார். இதனைப் பின்னர் டிசம்பர், 1877 இல் பொது மக்களின் பார்வைக்குத் தந்தார். ஆனாலும் அதற்கு அவரால் செயன்முறை விளக்கம் தரமுடியவில்லை. அதே நேரம் தோமஸ் எடிசன் தனியாக ஆய்வு செய்து இதற்கு வேலை செய்யக்கூடிய கருவியைக் கண்டுபிடித்தார்.

### முதலாவது போனோகிராஃப்

நவம்பர் 21, 1877 இல் தோமஸ் அல்வா எடிசன் ஒலியைப் பதிவு செய்து அதனை மீளவும் ஒலிக்கச் செய்யும் தனது போனோகிராஃப் என்ற கருவி பற்றிய கண்டுபிடிப்பை அறிவித்தார். அதனை முதற் தடவையாக நவம்பர் 29 இல் காட்சிப் படுத்தினார். இது பின்னர் பெப்ரவரி 19, 1878 இல் அவரால் காப்புரிமம் (US Patent 200,521) பெறப்பட்டது.

எடிசனின் முதலாவது போனோகிராஃப்பில் ஒலி வெள்ளீயத் தகடு ஒன்றிலேயே பதிவு செய்யப்பட்டது. வெள்ளீயத் தகடு குழாய் ஒன்றின் மேல் சுற்றப்பட்டுப் அதன் மேல் பதிவு செய்யப்பட்டது.

* எடிசனின் போனோகிராஃபின் காப்புரிமப் படிமம், மே 18, 1880எடிசனின் போனோகிராஃபின் காப்புரிமப் படிமம், மே 18, 1880
* எடிசனின் சிலிண்டர் பதிவுகள்எடிசனின் சிலிண்டர் பதிவுகள்

|  |  |
| --- | --- |
|  | 
I am the Edison Phonograph

This 1906 recording enticed store customers with the wonders of the invention — 1414 KB

---

 |
| *இக்கோப்பைக் கேட்பதில் பிரச்சினையா? ஊடக உதவியைப் பார்க்கவும்.* |

கிராமபோன்
---------

எமிலி பேர்லினர் (Emile Berliner) என்பவர் 1887 இல் கிராமபோனுக்கான காப்புரிமத்தைப் பெற்றார். அதன்பின் இக்கருவியில் பல மாற்றங்களைச் செய்து திருத்தியமைக்கபட்டது. புத்தாக்கம் செய்யப்பட்ட இக்கருவியை 'கிராம போன்’ என அழைக்கலானார்.

உசாத்துணை
---------

1. ↑  "The Incredible Talking Machine". Time Inc.. June 23, 2010. Archived from the original on ஆகஸ்ட் 17, 2013. .
2. ↑  "Tinfoil Phonograph". Rutgers University. 2011-05-13 அன்று மூலம் பரணிடப்பட்டது. 2016-11-21 அன்று பார்க்கப்பட்டது.
3. ↑  "The History of the Edison Cylinder Phonograph". Library of Congress.
4. ↑  "The Biography of Thomas Edison". Gerald Beals.

வெளி இணைப்புகள்
---------------

|  |  |
| --- | --- |
| Search Wikimedia Commons | விக்கி ஊடக நடுவத்தில்:
 ***Phonographs*** (பகுப்பு) |

* The Cylinder Archive
* The 1888 Crystal Palace Recordings பரணிடப்பட்டது 2010-07-01 at the வந்தவழி இயந்திரம்
* Invention of the Phonograph பரணிடப்பட்டது 2007-02-09 at the வந்தவழி இயந்திரம்
* The Birth of the Recording Industry
* The Phonograph vs. the Gramophone பரணிடப்பட்டது 2006-02-09 at the வந்தவழி இயந்திரம்
* Say What? – Essay on phonograph technology and intellectual property law
* Vinyl Records Still Live! பரணிடப்பட்டது 2007-10-15 at the வந்தவழி இயந்திரம் – site dedicated to preserving vinyl records
* Listen to early recordings on the Edison Phonograph
**கிராம நத்தம்** பிரித்தானிய இந்திய ஆட்சியின் போது கிராமபுறங்களில் எதிர்காலத்தில் மக்கள் வீடுகள் கட்டிக்கொள்வதற்கு என ஒதுக்கப்பட்ட நிலம் ஆகும். இது ஊர் நத்தம் மற்றும் சேரி நத்தம் என இருவகைப்படும். கிராம நத்தம் அரசாங்கத்தின் சொத்து அல்ல, ஆனால் கிராம பஞ்சாயத்திற்கு சொந்தமானது. இந்நிலத்தில் கிராம மக்கள் குடியிருப்பு நோக்கங்களுக்காக வீடுகள் கட்டலாம். பொதுவாக கிராம நத்தம் நிலத்தின் விற்பனைப் பத்திரம் அல்லது தாய்ப்பத்திரங்கள் இருக்காது. கிராம நத்தம் நிலத்தின் முதல் ஆக்கிரமிப்பாளரே அதன் சரியான உரிமையாளராகக் கருதப்படுகிறார், வருவாய்த் துறையினர் வழங்கும் பட்டா அந்நிலத்தின் முதல் ஆக்கிரமிப்பாளரின் விண்ணப்பத்தில் பேரில் வழங்கப்படுகிறது. 

ஒருவர் தொடர்ச்சியாக பல ஆண்டுகளாக கிராம நத்தம் நிலத்தில் வீடு கட்டி வாழ்கிறர் என்பதற்கு உரிய ஆவணங்களுடன் (வீட்டு வரி, குடிநீர் கட்டணம் & மின்சாரக் கட்டணம்) வருவாய்த் துறைக்கு விண்ணப்பித்து வீட்டு மனைக்கு கிராம நத்தம் பட்டா பெறலாம்.

கிராம நத்தம் நிலத்தில் ஒருவர் ஒரு வீட்டைக் கட்டுவதற்குப் பயன்படுத்தப்படலாம் என்றாலும், எதிர்காலத்தில் அரசின் திட்டங்களுக்கு அந்நிலம் தேவைப்படும்போது அதனை அரசு மீண்டும் எடுத்துக் கொள்ளும் (ஆக்கிரமிப்பு) வாய்ப்பு உள்ளது. சூன் 2013 இல் தமிழக அரசுக்கு எதிராக, ஒரு கிராம நத்தம் நிலத்தின் உரிமையாளர் தொடுத்த வழக்கில், கிராம நத்தம் மீது அரசு உரிமை கோர முடியாது என்று தீர்ப்பளிக்கப்பட்டது. இருப்பினும், கிராம நத்தம் நிலத்தின் உரிமையாளருக்கு உரிய இழப்பீடு அளிப்பதன் மூலம் கிராம நத்தம் நிலத்தில் அதன் திட்டத்தை அரசு நிறைவேற்ற அனுமதிக்கப்பட்டது. 

கிராம நத்தம் நிலத்தில் ஒருவர் ஒரு வீட்டைக் கட்டப் பயன்படுத்தலாம். கிராம நத்தம் நிலத்தை விலை கொடுத்து வாங்குவது எப்போதுமே அபாயகரமான முதலீடாக இருக்கலாம், சட்டப்பூர்வமாக ஒருவர் கிராம நத்தம் நிலத்தில் ஒரு வீட்டைக் கட்டலாம், அதே நேரத்தில் குறைந்த ஆரம்ப செலவின் பலன்களை அனுபவிக்கலாம். பட்டா நிலங்களுடன் ஒப்பிடும் போது, கிராம நத்தம் நிலங்கள் குறைவான மதிப்பு கொண்டிருக்கும். கிராம நத்தம் நிலத்தை வைத்திருப்பவர் பட்டாவுக்கு விண்ணப்பிப்பது முக்கியமாகும். கிராம நத்தம் நிலங்களில் கட்டப்படும் வீடுகளை அதன் உரிமையாளர் தொடர்ந்து பயன்பாட்டில் வைத்திருக்க வேண்டும். ஆளில்லாத நத்தம் மனை வீடாக இருந்தால், அதனை புறம்போக்கு நத்தம் என வகைப்படுத்தப்படும். அத்தகைய புறம்ப்போக்கு நத்தம் நிலங்கள் பொறுத்தவரை, அரசாங்கம் ஒரு பாதுகாவலராக செயல்படுகிறது, மேலும் ஒரு தனிநபருக்கு அந்நிலத்தை ஒதுக்கலாம்.

கிராம நத்தம் நிலங்களை வணிக நடவடிக்கைகளுக்கு பயன்படுத்த முடியாது. அத்தகைய நிலத்தில் ஒரு அடுக்குமாடி குடியிருப்பை உருவாக்க ஒரு கூட்டு முயற்சி வணிக நடவடிக்கையாக கருதப்படுகிறது. கிராம நத்தம் நிலத்தின் உரிமையாளர் நிலத்தில் வசிக்கும் நோக்கத்தை தெளிவாகக் காட்டாத எந்தச் செயலையும் வணிக நடவடிக்கையாக வகைப்படுத்தலாம். கிராம நத்தம் நிலத்தில் அடுக்குமாடி வீடுகள் கட்டியதால், 2011 இல் சென்னை உயர்நீதிமன்றம், இந்த நடவடிக்கையை ஒரு வணிக நடவடிக்கையாக வகைப்படுத்தலாம் என்று தீர்ப்பளித்தது.

மே 2023இல் நத்தம் நில வகைகளை ரயத்துவாரி மனைகள் என அழைக்கப்படும் என தமிழ்நாடு அரசு உத்தரவிட்டுள்ளது.

மேற்கோள்கள்
-----------

1. ↑  Understanding the ‘Grama Natham’
2. ↑  நத்தம் நில வகைகள் இனி ரயத்துவாரி மனை என அழைக்கப்படும்: தமிழக அரசு உத்தரவு

வெளி இணைப்புகள்
---------------

* கிராம நத்தம் நிலம் குறித்து அறிந்திடாத முக்கியமான பல தகவல்கள் - காணொலி (தமிழில்)
**வளருருமாற்றம்** (Metamorphism) என்பது, வெப்பம், அமுக்கம், வேறு நீர்மங்கள் (திரவம்) உட்செல்லல் முதலியவை தொடர்பான மாற்றங்களால், ஏற்கனவே உள்ள பாறைகளில் திண்ம நிலையில் ஏற்படும் மீள்பளிங்காதல் (recrystallisation) எனலாம். இங்கே கனிமவியல், வேதியியல் மற்றும் படிகவுருவியல் (Crystallographic) மாற்றங்கள் ஏற்படக்கூடும்.

வெப்பநிலை மற்றும் அமுக்க உயர்வினால் உண்டாகும் வளருருமாற்றம், முன்நோக்கிய (prograde) வளருருமாற்றம் எனவும், வெப்பநிலை, அமுக்கம் என்பவை குறைவதன் மூலம் உண்டாகும் வளருருமாற்றம் பின்நோக்கிய (retrograde) வளருருமாற்றம் எனவும் அழைக்கப்படுகின்றது.

வளருருமாற்றத்தின் எல்லைகள்
--------------------------

வளருருமாற்றத்திற்கான வெப்பநிலைக் கீழ் எல்லை 100 - 150 °C ஆகும். அமுக்கத்தின் கீழ் எல்லை தொடர்பில் உடன்பாடு எதுவும் இல்லை. வளியமுக்கத்தில் ஏற்படக்கூடிய மாற்றங்கள் வளருருமாற்றங்கள் அல்ல என ஒருசாரார் வாதிக்கின்றனர். எனினும் சிலவகை வளருருமாற்றங்கள் மிகக் குறைந்த அமுக்க நிலைகளிலும் ஏற்படக்கூடும்.

வளருருமாற்ற நிலைகளின் மேல் எல்லைகள் பாறைகளின் உருகும் தன்மைகளில் தங்கியுள்ளன. வெப்பநிலை எல்லை 700 தொடக்கம் 900 °C வரை ஆகும். அமுக்கம் பாறைகளின் சேர்மானங்களில் தங்கியுள்ளது. மிக்மட்டைட்டுகள் என்னும் பாறைகள் வளருருமாற்றத்திற்கான மேல் எல்லை நிலைகளில் உருவாகின்றன. இவை திண்மநிலை மற்றும் உருகல் நிலை ஆகிய இரண்டு நிலைகளுக்கும் உரிய அம்சங்களைக் காட்டுகின்றன.
**ஒலிவர் ஈட்டன் வில்லியம்சன்** (*Oliver Eaton Williamson*, பிறப்பு: செப்டம்பர் 27, 1932) என்பவர் ஐக்கிய அமெரிக்காவில் ஒரு புகழ்பெற்ற பொருளியலாளர், பேராசிரியர். 2009 ஆம் ஆண்டில் இவருக்கு பொருளியலில் நோபல் நினைவுப் பரிசு மற்றொரு அமெரிக்கரான எலினோர் ஒசுட்ரொம் என்பவருடன் சேர்த்து வழங்கப்பட்டது. சந்தைச் செயற்பாடுகளான மூலப்பொருட்களின் விநியோகம் மற்றும் உற்பத்தி போன்றவை, ஒற்றை நிறுவனத்தின் உள்ளே மேற்கொள்ளப்படுகின்ற போது எந்த அளவுக்கு வெற்றிகரமாக அமைகின்றன என்பதை ஆய்வு செய்ததற்காக வில்லியம்சனுக்கு பொருளியல் நோபல் பரிசு வழங்கப்பட்டது.

வில்லியம்சன் தனது பட்டப்படிப்பை முகாமைத்துவத் துறையில் மாசாச்சூசெட்சு தொழில்நுட்பக் கல்வி நிலையத்தில் 1955இல் பெற்றார். முதுகலாஇமாணிப் பட்டத்தை ஸ்டான்ஃபோர்ட் பல்கலைக்கழகத்தில் 1960 இலும், முனைவர் பட்டத்தை 1963 இல் கார்னெஜி மெலன் பல்கலைக்கழகத்திலும் பெற்றார். 1965 முதல் 1983 சரை பென்சில்வேனியா பல்கலைக்கழகத்தில் பேராசிரியராகப் பணியாற்றினார். அதன் பின்னர் கலிபோர்னியா பல்கலைக்கழகம் (பெர்க்லி)யில் 1988 முதல் பேராசிரியராகப் பணியாற்றி, தற்போது ஹாஸ் வர்த்தகக் கல்லூரியில் பேராசிரியராகப் பணியாற்றுகிறார்.

மேற்கோள்ள்கள்
-------------

1. ↑  *Sveriges Riksbank's Prize in Economic Sciences in Memory of Alfred Nobel 2009*, Sveriges Riksbank, 12 October 2009, 2009-10-17 அன்று மூலம் பரணிடப்பட்டது, 2009-10-12 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Oliver E. Williamson***   
என்பதின் ஊடகங்கள் உள்ளன. 

* Oliver E. Williamson's homepage பரணிடப்பட்டது 2003-04-21 at the வந்தவழி இயந்திரம்
கால் கட்டைவிரலில் நகச் சொத்தை
**நகச் சொத்தை** அல்லது **நகப்படை** (**Onychomycosis**, also known as **tinea unguium**,) என்பது நகத்தில் ஏற்படும் பூஞ்சை பாதிப்பு விளைவு ஆகும். இந்த பாதிப்பு கால் நகங்களிலோ அல்லது விரல் நகங்களிலோ தோன்றலாம். என்றாலும் கால் நகங்களிலேயே பெரும்பாலும் இது தோன்றுகிறது.

இதற்கான சிகிச்சையானது அறிகுறிகளை அடிப்படையாக கொண்டதாக இருக்கலாம். என்றாலும் இதற்கு பூஞ்சைக் கொல்லி மருந்தே பரிந்துரைக்கப்படுகிறது.

இது வயதுவந்தோரில் எண்ணிக்கையில் சுமார் 10 விழுக்காட்டினருக்கு ஏற்படுகிறது. இது நகங்களில் ஏற்படும் மிகப் பொதுவான நோய் ஆகும்.

இதைக் குறிக்கும் மருத்துவப் பெயரான Onychomycosis என்ற சொல்லானது பண்டைய கிரேக்க மொழியில் இருந்து உருவாக்கப்பட்டது. பண்டைய கிரேக்கத்தில் ὄνυξ *ónux* "நகம்", μύκης *múkēs* "பூஞ்சை" மற்றும் -ωσις *ōsis* "வினைசார் நோய்" என்பதாகும்.

அறிகுறிகள்
----------

நகச் சொத்தையின் பொதுவான அறிகுறியானது நகம் பால்போல் வெளுத்துக் காணப்படும் சிலருக்கு நகம் மஞ்சள் நிறத்தில் கோடு கோடாகத் தெரியும். நகம் தடித்து கரடுமுரடாகத் தெரியும். நாளடைவில் நகம் பிளவுபட்டு உடைந்துவிடும். இறுதியில் அது தானாகவே விழுந்துவிடும். இதனால் வேகமாக ஓடவோ அல்லது வேகமாக நடக்கவோ இயலாத நிலை ஏற்படும். சிகிச்சையளிக்காமல் விட்டுவிட்டால், நகத்துக்கு அடியிலும், சுற்றிலும் உள்ள தோலிலும் வலி ஏற்படலாம்.

மருத்துவம்
----------

இந்த நோயிக்கு சிகிச்சையாக பூஞ்சைகளைக் கொல்ல வீரியமான மாத்திரை, மருந்துகளும், வெளியில் பூச களிம்புகளும் அளிக்கப்படுகின்றன. என்றாலும் இது குணமாக நீண்டகாலம் எடுக்கும்.

மேற்கோள்கள்
-----------

1. ↑  டோர்லாண்ட் மருத்தவ அகராதியில் *onychomycosis*
2. ↑  Mikailov, A; Cohen, J; Joyce, C; Mostaghimi, A (March 2016). "Cost-effectiveness of Confirmatory Testing Before Treatment of Onychomycosis.". *JAMA Dermatology* **152** (3): 276–81. doi:10.1001/jamadermatol.2015.4190. பப்மெட்:26716567.
3. ↑  "Onychomycosis: current trends in diagnosis and treatment.". *American Family Physician* **88** (11): 762–70. Dec 1, 2013. பப்மெட்:24364524.
4. ↑  "Do fungi play a role in psoriatic nails?". *Mycoses* **50** (6): 437–42. 2007. doi:10.1111/j.1439-0507.2007.01405.x. பப்மெட்:17944702.
5. ↑  NHS Choices: Symptoms of fungal nail infection
**ந. சுசீந்திரன்** ஒரு புலம்பெயர் ஈழத்துத் தமிழ் எழுத்தாளர். இலங்கையில் நெடுந்தீவில் பிறந்தவர். 1980களில் செருமனியில் புலம்பெயர்ந்து வாழ்ந்து வருகிறார். இவர் செருமானிய அரசு அங்கீகாரம் பெற்ற மொழிபெயர்ப்பாளர். கலை இலக்கியம் குறித்த கட்டுரைகளைப் புகலிடத்திலிருந்து வெளிவரும் சிற்றிதழ்களில் எழுதிவருகிறார். இவர் கட்டுரைகள், சிறுகதைகள், கவிதைகள் பலவற்றை இடாய்ச்சு மற்றும் ஆங்கிலத்திலிருந்து தமிழுக்கும், தமிழிலிருந்து இடாய்ச்சுக்கும் மொழிபெயர்த்திருக்கிறார்.

பங்களிப்பு
----------

அரசியல், இலக்கியம், மனிதகுல வரலாறு ஆகிய துறைகளில் தொடர்ந்து இயங்கி வருபவர். பெர்டொல்ட் பிறெஹ்ட், குந்தர் கிராஸ், ஹைன்றிஸ் பொல், எறிக் பிறீட் போன்றவர்களது படைப்புக்களைத் தமிழுக்கு மொழியாக்கம் செய்துள்ளார். தமிழ்ப் படைப்பாளிகளை இடாய்ச்சு மொழிக்கு அறிமுகப்படுத்தி எழுத்துத்துறையில் ஈடுபட்டு வருகின்றார். 

பல்வேறு சர்வதேச மாநாடுகளில் கலந்துகொண்டு இலங்கையின் அரசியல் யாப்பு, சமஸ்டி அடிப்படையிலான நிரந்தரத் தீர்வு, மனித உரிமைமீறல்கள் குறித்து ஆய்வுக் கட்டுரைகளைச் சமர்ப்பித்துள்ளார்.

மேற்கோள்கள்
-----------

1. ↑  "கட்டுரை படைப்போர்". 2016-03-04 அன்று மூலம் பரணிடப்பட்டது. 2015-07-30 அன்று பார்க்கப்பட்டது.

வெளியிணைப்புகள்
---------------

* அதிகாரப்பூர்வ வலைத்தளம் பரணிடப்பட்டது 2011-05-04 at the வந்தவழி இயந்திரம்
* சுசீந்திரன் நேர்காணல் பரணிடப்பட்டது 2011-09-14 at the வந்தவழி இயந்திரம்
பேரருட்திரு **கிறித்தியான் நோயெல் இம்மானுவேல்** (*Christian Noel Emmanuel*, பிறப்பு: 25 டிசம்பர் 1960) இலங்கைத் தமிழ் கத்தோலிக்க குருவும், திருகோணமலை மறைமாவட்டத்தின் தற்போதைய உரோமன் கத்தோலிக்க ஆயரும் ஆவார்.

வாழ்க்கைச் சுருக்கம்
--------------------

இம்மானுவேல் அடிகள் திருகோணமலையில் பெரியகடை என்னும் இடத்தில் ஜூவகின் இம்மானுவேல், டொனேட்டா மேரி ஆகியோருக்கு நான்காவது பிள்ளையாக 1960 டிசம்பர் 25 இல் பிறந்தார். தனது ஆரம்பக் கல்வியை திருகோணமலை புனித மரியாள் கல்லூரியில் பயின்று, தந்தையின் பணி இடமாற்றத்தை அடுத்து புத்தளம் புனித மரியாள் பாடசாலையில் இரண்டு ஆண்டுகள் பயின்று மீண்டும் திருகோம்ணமலை திரும்பி, அங்கு புனித சூசையப்பர் கல்லூரியில் உயர்வகுப்பில் கல்வி பயின்றார். பள்ளிப் படிப்பை முடித்த பின்னர் புனித யோசப்பு இளைய மடப்பள்ளியில் சேர்ந்தார். பின்னர் 1978-81 இல் கண்டி புனித பவுல் குருத்துவக் கல்லூரியில் சேர்ந்து மெய்யியல் பட்டம் பெற்றார். பின்னர் திருச்சி புனித பவுல் மடப்பள்ளியில் (1983-86) சேர்ந்தார்.

பணி
---

1985 மார்ச் 12 இல் திருத்தொண்டராகவும், 1986 மே 21 இல் குருவாகவும் திருநிலைப்படுத்தப்பட்டார். அதன் பின்னர் மட்டக்களப்பு மறைமாவட்ட முதன்மைப்பேராலயம்(1986-88), இருதயபுரம் (1988-89), அக்கரைப்பற்று (1989-93) ஆகிய ஆலயங்களில் பங்கு குருவாகப் பணியாற்றினார். 1999 - 2001 காலப்பகுதியில் ரோம் நகரில் அர்பேனியானா பல்கலைக்கழகத்தில் பயின்று முனைவர் பட்டம் பெற்றார். இலங்கை திரும்பிய பின்னர் கண்டி புனித பவுல் குருத்துவக் கல்லூரியில் பேராசிரியராக (2001-11) நியமிக்கப்பட்டார். 2011 இல் திருகோனமலை-மட்டக்களப்பு மறைமாவட்டத்தின் ஆயர் பொதுப் பதில்குருவாக நியமிக்கப்பட்டார். 2012 இல் மறைமாவட்டத்தின் பொதுப் பொருளாளராக நியமிக்கப்பட்டார். திருகோணமலை ஆயர் கிங்ஸ்லி சுவாம்பிள்ளை ஓய்வு பெற்றதை அடுத்து, இம்மானுவேல் 2015 சூன் 3 அன்று திருகோணமலை மறைமாவட்ட ஆயராக நியமிக்கப்பட்டார். இவர் ஆயராகத் திருநிலைப்படுத்தப்படும் சடங்கு 2015 சூலை 24 இல் திருகோணமலை புனித சூசையப்பர் கல்லூரி மண்டபத்தில் இடம்பெற்றது.

சமூகப் பணிகள்
-------------

'தவக்காலத்தில் இவர்களோடு' (2008) என்ற நூலையும், 'ஒப்புரவின் ஊடாக சமாதானம்' (2009) என்ற நூலையும் எழுதி வெளியிட்டார். 'தாகம்' என்ற பெயரில் கிறித்தவ சிந்தனைகள் அடங்கிய வெளியீடுகளை 2010-2011 காலப்பகுதியில் வெளியிட்டார். கிழக்குப் பல்கலைக்கழகத்தில் பகுதி நேர விரிவுரையாளராகவும் பணியாற்றினார். புனித சூசையப்பர் கல்லூரியின் பழைய மாணவர் சங்க கௌரவப் பொதுச் செயலாளராகவும், திருகோணமலை தமிழர் அபிவிருத்தி ஒன்றியத்தின் தலைவராகவும் செயல்பட்டு வருகிறார்.

மேற்கோள்கள்
-----------

1. 1 2 3 4  ஜோ. நோர்மன் பல்த்தசார் (5 சூலை 2015). "திருமலை மண்ணின் முதல் ஆயர்". *வீரகேசரி*.
2. 1 2 3  "Bishop Christian Noel Emmanuel". Catholic Hierarchy.
3. 1 2 3 4 5 6 7 8 9  "Pope appoints a new Bishop in Sri Lanka". *வத்திக்கான் வானொலி*. 3 சூன் 2015. .
4. 1 2 3 4 5 6 7 8 9  "Pope appoints a new Bishop in Sri Lanka". *தி ஐலண்டு*. 5 சூன் 2015. Archived from the original on 2018-07-05. .
5. ↑  "Fr. Noel Emmanuel new Bishop of Trincomalee". *டெய்லி நியூஸ்*. 4 சூன் 2015. Archived from the original on 2015-06-07. .
6. ↑  "வணக்கத்துக்குரிய கிறிஸ்டியன் நோயல் இம்மானுவல், ஆயராக திருநிலைப்படுத்தப்பட்டார்". தமிழ்வின். 25 சூலை 2015. 2015-07-29 அன்று மூலம் பரணிடப்பட்டது. 25 சூலை 2015 அன்று பார்க்கப்பட்டது.
**பண்டைய கெமெர் நெடுஞ்சாலை** *( Ancient Khmer Highway)* என்பது கம்போடியாவில் உள்ள அங்கோர் மற்றும் தற்பொழுது தாய்லாந்தில் உள்ள பிமாய் நகரங்களுக்கு இடையில் வடமேற்காகச் செல்லும் 225 கிலோமீட்டர் நீளமுள்ள சாலையாகும். இது மட்டுமே கெமர் மக்களால் அமைக்கப்பட்ட சாலை அல்ல என்றாலும் இச்சாலை மிகமுக்கியமான ஒரு சாலையாகும்.

சாலையின் பெரும்பகுதி முழுவதும் வளர்ந்த காடுகளால் மூடப்பட்டு, வான்வழியாக எடுக்கப்பட்டுள்ள புகைப்படங்களில் இருந்து மட்டுமே சாலையைக் காணமுடிகிறது. ஓய்வெடுக்கும் சிற்றாலயங்கள் அல்லது சிறு மருத்துவமனைகள் சில மட்டுமே அச்சாலையில் எஞ்சியுள்ளன. இக்கட்டிடங்களின் மரப்பாகங்கள் வெகுகாலத்திற்கு முன்னரே அழிந்து போனநிலையில், கட்டுமானத்திற்குப் பயன்படுத்திய மணற்பாறை அல்லது லேடரைட்டு கனிமத்தின் எச்சங்கள் இங்கு காணப்படுகின்றன. நுழைவுவாயிலாக பிமாய் நகரத்திற்குள் செல்லும் மாநில நெடுஞ்சாலை எண் 2163 மட்டுமே இப்பொழுதும் போக்குவரத்திற்கு உதவும் வகையில் உள்ளது. 

இச்சாலை 12 மற்றும் 13 ஆம் நூற்றாண்டில் இருந்தது என்பது நிரூபிக்கப்பட்டுள்ளது, ஆனால் அதற்கு முந்தைய காலத்திலிருந்தே இருந்திருக்கலாம் என்பதும் உறுதியாகத் தெரிகிறது. இச்சாலையில் உள்ள பெரும்பாலான கட்டிடங்கள் மன்னர் ஏழாம் செயவர்மன் ஆட்சிக் காலம் நிலவிய காலத்தைச் சார்ந்தவையாக இருக்கின்றன. 

டாங்கிரெக் மலையைக் கடந்து டா மியூன் டாம் கோயிலுக்குச் செல்வதற்கு இச்சாலை பயன்படுத்தப்படுகிறது. இச்சாலையில் முக்கியமான நிறுத்தமாக வருவது பானோம் ரங் கோயில் ஆகும்.

மேற்கோள்கள்
-----------

* Michael Freeman, *A Guide to Khmer Temples in Thailand and Laos*, ISBN 0-8348-0450-6

புற இணைப்புகள்
--------------

* The Dharmasala Route from Angkor to Phimai பரணிடப்பட்டது 2009-10-12 at the வந்தவழி இயந்திரம்
**முதலாம் இந்திரவர்மன்** (*Indravarman* I) பொ.ச. 877/878 மற்றும் 889/890 இடையே அரிகராலயாவிலிருந்து ஆட்சி செய்த கெமெர் பேரரசின் ஆட்சியாளனாசான்.

வரலாறு
------

கி.பி. 25 சனவரி 880 திங்கட்கிழமை கண்டுபிடிக்கப்பட்ட பிராசாதப்ர கோ கோவிலின் கல்வெட்டுகளின்படி ( அடித்தளக் கல்)  இறந்த மூன்று மன்னர்களுக்கும், அவர்களது இராணிகளுக்கும் ஒரு வகையான "நினைவுக் கோவிலாக" இவனால் கட்டப்பட்டன.இதனை கோபுரங்களின் கதவு சட்டங்களில் உள்ள கல்வெட்டுகளில் காணலாம். மத்திய கோபுரங்கள் இரண்டாம் செயவர்மனுக்கு அவனது மரணத்திற்குப் பிந்தைய பெயரான பரமேசுவரன், அவனது மனைவி தரணீந்திர தேவி ஆகியோருக்கு அர்ப்பணிக்கப்பட்டுள்ளன. வடக்குக் கோபுரம் அவனது தாத்தாவும் பாட்டியுமான உருத்ரவர்மன் (உருத்ரேசுவரன்), இராசேந்திரதேவி ஆகிய இருவருக்கும் அர்ப்பணிக்கப்பட்டுள்ளன. தெற்கு கோபுரங்கள் பிருதிவீந்திரவர்மன் (பிருதிவீந்திரேசுவரன்), பிருதிவிந்திர தேவி ஆகியோருக்கு அர்ப்பணிக்கப்பட்டுள்ளன. 

முதலாம் இந்திரவர்மனின் மனைவி, இந்திராதேவி, சம்புபுரம், வியாதபுரம், அனிந்திதபுரம் (பனன் இராச்சியம்) போன்ற அரச குடும்பங்களின் வழித்தோன்றல் ஆவாள். :110–111

இவன் 889 இல் இறந்தான். மரணத்திற்குப் பின் ஈஸ்வரலோகம் என்ற பெயரைப் பெற்றான் மேலும் இவனது மகன் முதலாம் யசோவர்மன் பதவிக்கு வந்தான்.:111

சான்றுகள்
---------

1. ↑  Bhattacharya, 2009, pp. 25-41
2. ↑  Pou, 2002, pp. 55-57
3. ↑  Pou, 2002, pp. 41-43
4. 1 2   *The Indianized States of Southeast Asia*.

குறிப்புகள்
-----------

* Bhattacharya, Kamaleswar (2009). *A Selection of Sanskrit Inscriptions from Cambodia*. in collaboration with Karl-Heinz Golzio. Center for Khmer Studies. பன்னாட்டுத் தரப்புத்தக எண்:9789995051075.
* Charles Higham (archaeologist) (2001). *The Civilization of Angkor*. Phoenix. பன்னாட்டுத் தரப்புத்தக எண்:1-84212-584-2.
* Saveros Pou (2002) (in fr). *Nouvelles inscriptions du Cambodge*. **Tome II et III**. Paris: EFEO. பன்னாட்டுத் தரப்புத்தக எண்:2-85539-617-4.
**சோலாப்பூர் வடக்கு தாலுகா** (**Solapur North Taluka**) இந்தியாவின் மகாராட்டிரா மாநிலத்தின் சோலாப்பூர் மாவட்டத்தின் 11 தாலுகாக்களில் ஒன்றாகும். இதன் நிர்வாகத் தலைமையிடம் சோலாப்பூர் நகரம் ஆகும். சோலாப்பூர் வடக்கு தாலுகாவில் சோலாப்பூர் மாநகராட்சி, 5 குறு வட்டங்கள் மற்றும் 41 வருவாய் கிராமங்கள் உள்ளது.

மக்கள் தொகை பரம்பல்
-------------------

2011 இந்திய மக்கள் தொகை கணக்கெடுப்பின் படி, சோலாப்பூர் வடக்கு தாலுகாவின் மொத்த மக்கள் தொகை 1,057,352 ஆகும். மக்கள் தொகையில் ஆண்கள் 536,331 மற்றும் 521,021 பெண்கள் ஆக உள்ளனர். பாலின விகிதம் 1000 ஆண்களுக்கு 971 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 122,951 ஆகும். சராசரி எழுத்தறிவு 82.8% ஆகும். பட்டியல் மக்கள் மற்றும் பழங்குடிகள் முறையே 1,55,201 மற்றும் 20,347 ஆகவுள்ளனர். இதன் மக்கள் தொகையில் இந்துக்கள் 77.38%, இசுலாமியர்கள் 19.27%, பௌத்தர்கள் 1.49% மற்றும் பிறர் 0.22% ஆக உள்ளனர்.

மேற்கோள்கள்
-----------

1. 1 2 3  "North Solapur Taluka facts" (PDF). Collectorate of Solapur. August 19, 2011 அன்று பார்க்கப்பட்டது.
2. ↑  North Taluka Population, Caste, Religion Data - Solapur district, Maharashtra
[*தொடர்பிழந்த இணைப்பு*]
3. ↑  Solapur North Taluka

வெளி இணைப்புகள்
---------------

* The official website of Solapur district
* North Solapur Tehsil on Biond பரணிடப்பட்டது 2012-03-30 at the வந்தவழி இயந்திரம்
* Solapurmajha Online local Directory பரணிடப்பட்டது 2019-11-11 at the வந்தவழி இயந்திரம்
விரல் (கணிதம்) என்பது பண்டையத் தமிழர்கள் நீளத்தை அளப்பதற்குப் பயன்படுத்திய அளவை முறையின் அலகுகளில் ஒன்று. அளப்பதெற்கென்று தனிப்பட்ட அளவு கருவிகளை முழுவதுமாகச் சார்ந்திராமல், தமது உடம்பின் பாகங்களைக் கொண்டு அன்றாட வாழ்க்கையில் தேவைப்படும் பொருட்கள், (கயிறு, கம்பு, துணி) நீளங்கள் மற்றும் இரு குறிப்பிட்ட பொருட்களுக்கு இடைப்பட்ட தூரம் (ஓரளவு சிறியதான) ஆகியவற்றை அளக்கும் வழமையைத் தமிழர்கள் கொண்டிருந்தனர். அவர்கள் பயன்படுத்திய அலகுகளுள் விரற்கடை, சாண் மற்றும் முழம் ஆகியவை பரவலானவை. ஒவ்வொரு மனிதருக்கும் உடல் அளவுகள் மாறுபடும் என்பதால் விரற்கடை, சாண் மற்றும் முழம் ஆகிய அலகுகள் குறிக்கும் தூரம் அளக்கும் ஆட்களைப் பொறுத்து மாறுபடும் தன்மையுடையது என்றாலும் சாதாரண மக்களும் எளிதாக பயன்படுத்தக்கூடிய ஒரு அளவை முறையாக உள்ளது குறிப்பிடத்தக்கது.

ஒரு மனிதரின் கையில் அமைந்துள்ள ஒரு விரலின் அகலம், ஒரு விரல் அல்லது விரற்கடை அளவாகும். நமது வலது கையில் கட்டை விரலை மடித்துக் கொண்டு மற்ற நான்கு விரல்களையும் ஒட்டினாற்போல வைத்தநிலையில் ஆட்காட்டி விரலுக்கும் சுண்டு விரலுக்கும் இடைப்படும் அகலப்போக்கான அளவு நான்கு விரற்கடை எனப்படும்.

இருபத்து நான்கு விரல் கொண்டது ஒரு முழம் ஆகும். விரல் பன்னிரண்டு கொண்டது ஒரு சாண். சாண் இரண்டு கொண்டது ஒரு முழம்.

1 விரல் = 1/24 முழம் = 1/24 \* 18 அங்குலம் = 3/4 அங்குலம் 
1 விரல் = 1/12 சாண் =1/12 \* 9 அங்குலம் =3/4 அங்குலம்

மேற்கோள்கள்
-----------

1. ↑  Barrow, J.D. (trans. Hayashi, M.) (2003). Tenku no Pi [Pi in the Sky: Counting, Thinking, and Being], Tokyo: Misuzu Shobo.
2. ↑  Guedj, D. (trans. Nanjyo, I.) (1998). Su no Rekishi [L’empire des nombres], Osaka: Sogensha.
3. ↑  Menniger, K. (trans. Uchibayashi, M.) (2001). Zusetsu Su no Bunkashi [Number Words and Number Symbols: A Cultural History of Numbers], Tokyo: Yasaka Shobo.
4. ↑  Seidenberg, A. (1960). the Diffusion of Counting Practices, Univ. of California Press.
5. ↑  Zaslavsky, C. (1999). Africa Counts: Number and Pattern in African Culture, Lawrence Hill Books.
**முதன்மை நிதி அலுவலர் அல்லது தலைமை நிதி அதிகாரி** ( **சி.எஃப்.ஓ** ) என்பது நிறுவனத்தின் நிதியை நிர்வகித்தல், நிதி திட்டமிடல், நிதி அபாயங்களை நிர்வகித்தல், பதிவு செய்தல் மற்றும் நிதி அறிக்கை உள்ளிட்ட நிறுவனத்தின் நிதியை நிர்வகிப்பதற்கான முதன்மை பொறுப்பைக் கொண்ட நிறுவனத்தின் ஒர் அதிகாரி ஆவார். சில துறைகளில், தரவுகளை பகுப்பாய்வு செய்வதும் **CFOவின்** பொறுப்பாகும். சில CFO க்கள் தலைமை நிதி மற்றும் இயக்க அதிகாரி (**CFOO)** என்ற தலைப்பைக் **கொண்டிருப்பர்**. ஐக்கிய இராச்சியத்தில், சி.எஃப்.ஓ என்ற பொதுவான சொல் **நிதி இயக்குனர்** (**FD**)-யைக் குறிக்கும். சி.எஃப்.ஓ பொதுவாக முதன்மை நிரிவாக அலுவலர் ( தலைமை நிர்வாக அதிகாரி ) மற்றும் இயக்குநர்கள் குழுவிற்கு அறிக்கை அளிப்பது, மேலும் குழுவில் ஒரு இருக்கையைக் கொண்டிருப்பர். CFO நிதி பிரிவை மேற்பார்வையிடுவது மற்றும் அமைப்பின் தலைமை நிதி செய்தித் தொடர்பாளராகவும் பணிபுரிவார். பட்ஜெட் மேலாண்மை, செலவு-பயன் பகுப்பாய்வு, தேவைகளை முன்னறிவித்தல் மற்றும் புதிய நிதியைப் பெறுதல் தொடர்பான அனைத்து மூலோபாய மற்றும் தந்திரோபாய விஷயங்களில் தலைமை இயக்க அதிகாரிக்கு (சிஓஓ) சிஎஃப்ஒ நேரடியாக உதவுவார்.

தகுதி
-----

பெரிய நிறுவனங்களின் பெரும்பாலான சி.எஃப்.ஓக்கள் முதுகலை வணிக மேலாண்மை (எம்.பி.ஏ), முதுகலை அறிவியல் ( நிதி அல்லது கணக்கியலில் ), சி.எஃப்.ஏ அல்லது சான்றளிக்கப்பட்ட பொது கணக்காளர் போன்ற கணக்கியல் பின்னணியில் இருந்து வந்தவர்கள். ஒரு நிதித் துறை பொதுவாக சான்றளிக்கப்பட்ட பொது கணக்காளர், பட்டய கணக்காளர், சான்றளிக்கப்பட்ட மேலாண்மை கணக்காளர், பட்டய சான்றளிக்கப்பட்ட கணக்காளர் போன்ற தகுதிவாய்ந்த கணக்காளர்களைக் கொண்டுள்ளது.

மேலும் காண்க
------------

* மெய்நிகர் சி.எஃப்.ஓ.
* பொருளாளர்
* ஆடிட்டர் ஜெனரல்
* கம்ப்ட்ரோலர்'ஸ்

குறிப்புகள்
-----------

வெளி இணைப்புகள்
---------------


1. ↑  "Job openings/CFOO - Wikimedia Foundation" (ஆங்கிலம்). 2018-06-12 அன்று மூலம் பரணிடப்பட்டது. 2019-06-23 அன்று பார்க்கப்பட்டது.
தமிழ்நாட்டின், திருப்பெரும்புதூரில் கூண்டில் வளர்க்கப்படும் நிக்கோபாரி பெட்டையும், சேவலும்
**நிக்கோபாரி** என்பது இந்திய நாட்டுக்கோழி இனங்களில் ஒன்றாகும். இந்தக் கோழிகள் நிக்கோபார், அந்தமான் தீவினை பூர்வீகத்தினை கொண்டதாகும். இந்தக் கோழிகள் கடக்நாத் போல கருமையான இறகுகளை உடையன; எனினும் முகம் சிவந்தும், சதை நாட்டுக் கோழிகளைப் போலவும் இருக்கின்றன. 

இந்த நிக்கோபாரி இனங்கள் அதிக முட்டை இடுகின்ற திறனைக் கொண்டதாகும். இவை ஏறக்குறைய 140 முதல் 160 முட்டைகள் வரை இடும் என்று கூறப்படுகின்றன. இதனால் நாட்டுக் கோழி இனங்களிலேயே அதிக முட்டை இடுகின்ற கோழியாக கோழி வளர்ப்பாளர்களால் கருதப்படுகிறது.

காட்சியகம்
----------

நிக்கோபாரி* நிக்கோபாரி சேவல்நிக்கோபாரி சேவல்
* நிக்கோபாரி பெட்டைநிக்கோபாரி பெட்டை
* நிக்கோபாரி சேவல் முன்தோற்றம்.நிக்கோபாரி சேவல் முன்தோற்றம்.

ஆதாரங்கள்
---------

1. ↑  "பெண்களுக்கான வேலைவாய்ப்பு". *Maalaimalar*.
2. ↑  "The Hindu : Nicobari fowl: pride of the Andamans". *www.thehindu.com*.

வெளி இணைப்புகள்
---------------

| * பா
* உ
* தொ
இந்தியாவில் தோன்றிய கோழி இனங்கள் |
| --- |
| நாட்டினங்கள் | 
* அசில்
* சிறுவிடை
* கடக்நாத்
* நிக்கோபாரி
* மொட்டை கழுத்துக் கோழி

 |
| பெருவிடை வகைகள் | 
* கட்டமூக்கு கோழி
* கிளி மூக்கு கோழி
* விசிறி வால் கோழி
* மீட்டர் வால் கோழி
* சங்ககிரி கருஞ்சதை கோழி

 |
| கலப்பினங்கள் | 
* அசில் கிராஸ்
* காவேரி
* கிராம்பிரியா
* கிராமலட்சுமி
* கிரிராணி
* கிரிராஜா
* சுவர்ணதாரா
* தன்ராஜா
* நந்தனம் 1
* நாமக்கல் 1
* வனராஜா

 |
| 
* Category
* Commons page **Commons**

 |
**புனித மரியா பேராலயம்** யாழ்ப்பாணத்தில் உள்ள கத்தோலிக்கத் திருச்சபையின் யாழ்ப்பாண மறைமாவட்டத்தின் பேராலயம் ஆகும். இது யாழ்ப்பாணத்தின் குருநகர் பகுதியில் அமைந்துள்ளது. இந்த தேவாலயம் உள்ளூர் மக்களால் **பெரிய கோவில்** என அழைக்கப்படுகிறது.

200 ஆண்டுகளுக்கு மேல் பழமை வாய்ந்த இதன் தற்போதைய கட்டிடம் இலங்கையில் உள்ள பேராலயங்களுள் மிகக்கூடிய கொள்ளளவு கொண்டது ஆகும்.

தேவாலயம் மொத்தம் 14 *நோவின* உள்ளது. 10 வது மற்றும் 11 வது நோவின மூதாதையர்கள் தேவாலயத்திற்காக நிலத்தை வழங்கினர், 12 மற்றும் 13 வது நோவின மூதாதையர்கள் பூர்வீக நிலத்தை பரிசாக வழங்கினர், மேலும் தேவாலயத்திற்கான நிலத்தை கொள்வனவு செய்வதற்காக பணத்தில் பங்களித்தனர்.

இவற்றையும் பார்க்கவும்
----------------------

* இலங்கையில் உள்ள கிறித்தவத் தலைமைக் கோயில்கள்
* யாழ்ப்பாணம் சம்பத்தரிசியார் கல்லூரி

குறிப்புகள்
-----------

1. ↑  "The Historical background of Jaffna, St.Mary's Cathedral with specific reference to the contributions of Bishops-Some historical notes". 2013-09-30 அன்று மூலம் பரணிடப்பட்டது. 2014-03-10 அன்று பார்க்கப்பட்டது.
2. ↑  Martyn, John H. (1923) (in en). *Notes on Jaffna*. Asian Educational Services. பக். 155. பன்னாட்டுத் தரப்புத்தக எண்:9788120616707. .

வெளியிணைப்புக்கள்
-----------------

* மரியா தலைமைக் கோயில் இணையத்தளம்
**பைலா சேகர் ரெட்டி***(Pailla Shekar Reddy)* (பிறப்பு 1968) தெலுங்கானா ராஷ்டிர சமிதியைச் சார்ந்த ஒரு இந்திய இந்திய அரசியல்வாதி ஆவார். 2014ல் நடைபெற்ற பொதுத்தேர்தலில் பொதுத் தேர்தலில் போங்கிர் தொகுதியில் தேர்ந்தெடுக்கப்பட்டார்.  இவர் தெலுங்கானா ராஷ்டிர சமிதியைச் சேர்ந்தவர் மற்றும் அதன் பொலிட்பீரோவில் உறுப்பினராக உள்ளார்.

ஆரம்ப கால வாழ்க்கை
------------------

ஷேகர் ரெட்டி பிறந்தார் யதன்றி புவனகிரி மாவட்டத்தில் ஆத்மகிர் மண்டலத்தைச் சேர்ந்த கதிரேணிகுட நஞ்சர்பெட் கிராமத்தில் பைல்ல ராம் ரெட்டி என்னும் ஒரு சாராரண ஒரு விவசாயியின் மகனாகப் பிறந்தார். , கம்மம் பகுதியிலுள்ள உஸ்மானியா பல்கலைக்கழகத்தின் எஸ்.இ.எஸ். எஸ்.என். மூர்த்தி பாலிடெக்னிக் கல்லூரியில் கட்டடப் பொறியியல் பிரிவில் பட்டயப்படிப்பை முடித்தார்.

தொழில்
------

அரசியலில் நுழைவதற்கு முன்பு ஹைதராபாத் மற்றும் பெங்களூரில் ரியல் எஸ்டேட் துறையில் இருந்தார்.

### அரசியல்

தெலுங்கானா மாநிலத்தில் உள்ள போங்கிர் சட்டமன்றத் தொகுதியில் எம்.எல்.ஏ.வாக 2014 பொதுத் தேர்தலில் 54,686 வாக்குகளைப் பெற்று வெற்றி பெற்றார். மேலும் ஒய்.டி.பி கட்சியின் ஜிட்டா பாலகிருஷ்ணா ரெட்டியை 15,416 வாக்குகள் வித்தியாசத்தில் தோற்கடித்தார்.  1985 ஆம் ஆண்டு முதல் அலிமினெட்டி மாதவா ரெட்டியும் பின்னர் அவரது மனைவியும் அந்தத் தொகுதியைப் பிரதிநிதியானபிறகு , போங்கிர் தொகுதி தெலுங்கானா ராஷ்டிர சமிதி கட்சிக்கே உரியதாக மாறியது.

### மக்கள் பணிகள்

இவர் ஃவுளூரைடு மாசுபாட்டால் பாதிப்படைந்த நல்கொண்டா மாவட்டம் முழுவதும் சுத்தமான குடிநீர் அமைப்புகளை ஏற்படுத்தினார்.  சேகர் ரெட்டி செய்த மிகப் பெரிய காரியங்களில் ஒன்று புனாடிகனி கால்வாய், இது 2004 முதல் நிலுவையில் உள்ளது.இவர் மக்களுக்குப் பிடித்தமான தலைவராவார்.

தனிப்பட்ட வாழ்க்கை
------------------

இவருக்கு திருமணமாகி ஒரு மகள், ஒரு மகன் உள்ளனர்.

குறிப்புகள்
-----------

1. ↑  "Andhra Pradesh Result Status". ELECTION COMMISSION OF INDIA. 21 May 2014. 18 மே 2014 அன்று மூலம் பரணிடப்பட்டது. 11 June 2014 அன்று பார்க்கப்பட்டது.
2. ↑
3. ↑  "Archived copy". 5 March 2016 அன்று மூலம் பரணிடப்பட்டது. 6 February 2015 அன்று பார்க்கப்பட்டது.CS1 maint: archived copy as title (link)
4. ↑  "காப்பகப்படுத்தப்பட்ட நகல்". 2021-01-13 அன்று மூலம் பரணிடப்பட்டது. 2021-01-09 அன்று பார்க்கப்பட்டது.
அலையில் சறுக்கி வரும் விளையாட்டு வீரர்
**அலைச் சறுக்கு (Surfing)** என்பது நீர் விளையாட்டு ஆகும். தக்கைபலகையின் மீது நின்று, சீறும் அலைகளில் முன்னேறி நகர்ந்து செல்வார். பொதுவாக, இந்த விளையாட்டில் ஒருவரே பங்கேற்பார். போட்டிகளும் நடைபெறுவதும் உண்டு. பெரும்பாலும் இந்த விளையாட்டை கடலில் மேற்கொள்வது சிறப்பாக இருக்கும். ஏரிகளில் செயற்கையாக உருவாக்கப்படும் அலைகளிலும் விளையாடுவதும் உண்டு. இந்த தக்கைபலகைக்கு சர்ப் போட் என்ற பெயர் உண்டு. இது ஒன்பது அடிவரையிலும் நீளம் கொண்டதாக இருக்கும். இதை காலில் இணைத்துக் கொண்டு விளையாடத் துவங்குவர். ஐந்தடி வரையிலும் உயரம் கொண்ட அலைகளில் பயணித்து, அவற்றிலேயே சாகசம் செய்வோருக்கு போட்டிகளின் போது அதிக புள்ளிகள் வழங்கப்படும். இந்த விளையாட்டிற்கான அடிப்படை விதிகளும், வழிமுறைகளும் வகுக்கப்பட்டுள்ளன.

அலைகள்
------

திறந்தவெளியில் இருக்கும் நீரின்மேல், காற்று தொடர்ந்து வீசினால் அலைகள் உருவாகும். அலையின் உயரமும், அகலமும், காற்றின் தன்மையைப் பொருத்து அமையும்.

அலைச்சறுக்கர்கள்
----------------

தங்கள் பொழுதுபோக்கிற்காக அலைகளில் சறுக்கி விளையாடுவோரும் உண்டு. உலகளவில் போட்டிகள் நடத்தப்படுவதால், அவற்றில் பங்கேற்று பணத்தைப் பரிசாகப் பெற பயிற்சி பெறுவோரும் உண்டு. இந்த போட்டிகளில் அலைச்சறுக்கர்களின் சாகசங்களை படம்பிடித்து வருமானம் பெறுவோரும் உண்டு.

முறை
----

அலைச்சறுக்கர், தன் காலில் பலகையைக் கட்டிக் கொண்டு கரையோரத்தில் நீந்துவார். அலையின் வேகத்திற்கு இணையாக நீந்தத் தொடங்கியதும், எழுந்து நின்று, அலையோடு முன்னேறிச் செல்வார்.
புதிதாக கற்பவர்களுக்கு அலையின் வேகத்திற்கு ஈடுகொடுப்பதில் சிக்கல் இருக்கும். சீறிப் பாயும் அலைகளில் தாவிச் செல்வதைக் கொண்டு, அலைச்சறுக்கர்களின் திறமையை மதிப்பிடலாம்.

ஆபத்துகள்
---------

### நீரில் அமிழ்தல்

மற்றைய நீர் விளையாட்டுகளைப் போன்றே நீரில் அமிழ்தலுக்கான வாய்ப்பும் உண்டு. எனவே, விளையாட வருபவருக்கு நீந்தத் தெரிந்திருக்க வேண்டியது அவசியம். பலகையை தன் காலுடன் கட்டியிருப்பதால், அலைச்சறுக்கர் நீரில் மிதப்பார். எனினும், அது கழன்றுவிடவும் வாய்ப்பு உள்ளது. 

### மோதுதல்

சில நேரங்களில், பாறைகளிலோ, மண் திட்டுகளிலோ, பனிக்கட்டிகளிலோ மோதி, காயம் ஏற்படுவதற்கான வாய்ப்பும் உண்டு.  தோலில் கீறலோ, சிராய்ப்போ ஏற்படுவதும் உண்டு. இறப்பதற்கும் வாப்பு உண்டு.

### கடல்வாழ் உயிரினங்களால் ஏற்படும் ஆபத்து

கடலில் வாழும் சுறா போன்ற மீன்களாலும், ஏனைய விலங்குகளாலும் ஆபத்து ஏற்படும் வாய்ப்பும் உண்டு.

அமைப்புகள்
----------

இந்தியாவில் அலைச்சறுக்கு விளையாட்டில் ஈடுபடும் பள்ளிகள், இந்திய அலைச்சறுக்குப் பள்ளிக் குழுமத்தில் பதிவு செய்திருக்க வேண்டும்.

சான்றுகள்
---------

1. ↑  "Ocean Safety". 2013-05-05 அன்று மூலம் பரணிடப்பட்டது. 2014-07-20 அன்று பார்க்கப்பட்டது.
2. ↑  "Dangers - Hard Bottoms". *Surfing San Diego*. Site Tutor Inc. 26 September 2012 அன்று பார்க்கப்பட்டது.
3. ↑  "Unprovoked White Shark Attacks on Surfers". Shark Research Committee. 20 September 2010 அன்று பார்க்கப்பட்டது.

வெளி இணைப்புகள்
---------------

* சர்ஃபிங் விளையாட்டை உலக மக்களுக்கு அறிமுகப்படுத்தியவரை பெருமைப்படுத்திய கூகுள்
[*தொடர்பிழந்த இணைப்பு*]
ஆவுத்திரேலியாவில் இடம்பெற்ற மணற்சிற்பம் காட்சி சிறப்பாக மணற்கலையினை எடுத்துக்காட்டுகின்றது.
**மணற்சிற்பம்** என்பது மண்னைக் கொண்டு கலைத்துவ வடிவமாக உருவாக்கப்படும் வடிவங்களைக் குறிக்கும். மணற்கலை என்பது மணற்சிற்பங்களாகவோ, மணல் ஓவியங்களாகவோ காணப்படலாம். சிறிய அளவில் செய்யப்படும் மண் கோட்டைச் சிற்பங்களும் இதனுள் அடங்கும்.

மண்ணும் நீரும் மணற்சிற்பம் உருவாக்க அடிப்படையாகத் தேவைப்படும். இது பொதுவாக கடற்கரைகளில் இலகுவாகக் கிடைக்கும். அலை கூடிய கடற்கரைகளில் காணப்படும் மணல், அதன் இழையமைப்புத் தன்மையினால் மணற்சிற்பத்தின் உயரத்தையும் கட்டமைப்பையும் மட்டுப்படுத்திவிடும். சிற்பம் செய்ய ஏற்ற நல்ல மண் அழுக்கானதும் சேற்றுப்படிவும் களியும் உள்ள மண் இழையமைப்பையும் ஒழுங்கற்ற வடிவத்தையும் இறுக்கிப் பிடிக்க உதவுகிறது. மணற் கோட்டைகள் பொதுவாக சிறுவர், சிறுமியரால் விளையாட்டுக்காக உருவாக்கப்படும். ஆனாலும் வளந்தவர்களுக்கான போட்டிகள் பெரிய, கடினமான கட்டுமானங்கள் உருவாக வழியேற்படுத்துகின்றன. சில ஏணிகளுடனான 18 அடி உயரமான பாரிய மணற் கோட்டை ரொனால்டு மல்குனிச்சோ என்பவரால் போட்டி ஒன்றின்போது உருவாக்கப்பட்டது. அது செய்து முடிக்கப்பட 1 டன் மணலும் 10 லீட்டர் நீரும் தேவைப்பட்டன. போட்டி ஒன்றில் வெற்றிபெற்ற திறமைமிக்க உக்ரேனிய நாட்டவரான சேனியா சிமோனோவா என்பவரால் உருவாக்கப்பட்ட மணல் ஓவியம் அவருக்கு புகழையும் தேடித்தந்த இணைய இணைப்பு இயற்காட்சியாகவும் இருந்தது. இரண்டாம் உலகப் போர் மற்றும் அதன் தாக்கம் தன் குடும்பத்தை எவ்வாறு பிரித்தது என்பதை அவ் மணல் ஓவியம் சித்தரித்தது..

குறிப்புகள்
-----------

1. ↑  "காப்பகப்படுத்தப்பட்ட நகல்". 2018-03-09 அன்று மூலம் பரணிடப்பட்டது. 2021-08-11 அன்று பார்க்கப்பட்டது.
**புளியந்தீவு** (*Puliyanthivu*) என்பது மட்டக்களப்பு வாவியில் அமைந்துள்ள தீவுகளில் ஒன்றும், மட்டக்களப்பு நகராகவும் உள்ளது. இங்கு அரசின் முக்கிய பணிமனைகள், வங்கிகள், பாடசாலைகள், வைத்தியசாலைகள், தபால் நிலையம், கடைகள், சமய வணக்க நிலையங்கள் என முக்கிய கட்டமைப்புக்கள் அமைந்துள்ளன.

பெயர்க் காரணம்
--------------

மட்டக்களப்புத் தமிழகம் இங்கு *புலியன்* எனும் வேடர்குலத் தலைவன் ஆண்ட காரணத்தினால் இத்தீவு புளியந்தீவு என அழைக்கப்படலாயிற்று என விபுலானந்த அடிகளை மேற்கோள் காட்டுகின்றது. அதேவேளை, *புளிந்தர்* என்ற பூர்வீக சாதியினர் இருந்ததாக மகாவம்சம் குறிப்பிடுவதும் அதில் கூட்டிக் காட்டப்பட்டுள்ளது. மேலும், மட்டக்களப்புத் தமிழகத்தின் ஊர்கள் பல மரம், குளம் போன்றவற்றால் அழைக்கப்படுவதைப்போன்று, இத்தீவில் புளிய மரங்கள் நிறைந்து நின்றதால் புளியந்தீவு என அழைக்கப்பட வாய்ப்புள்ளது எனக் கூறுகின்றது.

வரலாறு
------

11ம் நூற்றாண்டில், சோழப் பேரரசின் கீழ் மட்டக்களப்பினை ஆண்ட *கதிர்சுதன்* எனப்படும் மன்னனின் ஏழு மந்திரிமார்களில் ஒருவனாகிய *புளியமாறன்* இங்கு சிற்றரசனாக இருந்ததாக கூறப்படுகின்றது.

இதனையும் பார்க்க
----------------

* மட்டக்களப்பு வாயில்

குறிப்புகள்
-----------

1. ↑  , Designed by Contexture International. "Puliyanthivu - Welcome to Batticaloa!".
2. ↑  மட்டக்களப்புத் தமிழகம், பக்கம் 390, 391
3. ↑  மட்டக்களப்புத் தமிழகம், பக்கம் 414
**படைமண்டலம்** (Stratosphere) என்பது புவியின் வளிமண்டலத்தில் மூன்றாவது முக்கியமான அடுக்கு ஆகும். இது அடிவளிமண்டலத்துக்கு மேலும், நடுவளிமண்டலத்துக்குக் கீழும் உள்ளது. படைமண்டலம் வெப்பநிலை அடிப்படையில் கீழே குளிர்ந்த அடுக்குகளும் மேலே சூடான அடுக்குகளுமாக அமைந்துள்ளது. இது, சூடான அடுக்கு கீழும், குளிர்ந்த அடுக்குகள் மேலேயும் காணப்படும் அடிமண்டல அடுக்கமைவுக்கு மாறானது. அடிவளிமண்டலத்துக்கும், படைமண்டலத்துக்கும் இடையிலான எல்லையாகிய மாறுமண்டல எல்லை (tropopause) இந்த மாற்றம் தொடங்கும் இடத்தைக் குறிக்கிறது. வளிமண்டல வெப்ப இயக்கவியல் அடிப்படையில் இது சமநிலை மட்டம் ஆகும். இடைத்தர நிலநேர்க்கோட்டுப் பகுதிகளில் படைமண்டலம் 10 கிலோமீட்டருக்கும் (6 மைல்) 50 கிலோமீட்டருக்கும் (31 மைல்) இடைப்பட்ட உயரத்திலும் காணப்பட, துருவப் பகுதிகளில் இது 8 கிலோமீட்டர் (5 மைல்) உயரத்தில் தொடங்குகிறது.

வெப்பநிலை
---------

சூரியனிலிருந்து வரும் புறவூதாக் கதிர்களை உறிஞ்சி வெப்பமாவதால், படைமண்டலம் வெப்பநிலை அடிப்படையில் அடுக்கமைவு பெற்றுள்ளது. மேலிருந்து சூடாவதால், இப்படைமண்டலத்தில் உயரம் கூடும்போது வெப்பநிலையும் கூடுகிறது. இம்மண்டலத்தில் மேல் பகுதியில் வெப்பநிலை ஏறத்தாழ 270 கெல்வின் (−3°ச or 29.6°ப) ஆக உள்ளது. இது நீரின் உறைநிலைக்குச் சற்றுக் குறைவானது.

குறிப்புகள்
-----------

1. ↑  Seinfeld, J. H. and S. N. Pandis, (2006), Atmospheric Chemistry and Physics: From Air Pollution to Climate Change 2nd ed, Wiley, New Jersey

வெளி இணைப்புகள்
---------------

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**இளையர் அறிவியல் களஞ்சியம்/அடுக்குக் காற்று மண்டலம்** |